वकीलों ने की हड़ताल, 1300 केसों की नहीं हुई सुनवाई
जालंधरमें डॉक्टर वकीलों के बीच चल रहे विवाद मामले में शुक्रवार को जिला बार एसोसिएशन ने हड़ताल कर नो वर्क डे मनाया। अध्यक्ष शिवदीप सिंह संधू ने बताया कि कोई भी वकील अदालत में पेश नहीं हुआ और पूरा कामकाज ठप रहा। वकीलों की हड़ताल के कारण विभिन्न अदालतों में लगे करीब 1300 केसो की सुनवाई नहीं हो पाई। अदालतों में वकीलों के पेश ना होने से लोगों को परेशानी का सामना करना पड़ा। वकीलों ने कहा कि बार एसोसिएशन पूरे राज्य में संगठित है और उनके वकील सदस्यों के साथ कोई गलत व्यवहार करे उसे सहन नहीं किया जाएगा। पुलिस को चाहिए कि जालंधर के साथी वकील पर दर्ज हुए मामले को तुरंत रद्द करे। इस मौके पर एसो. ने चेतावनी देते हुए कहा कि अगर केस रद्द हुआ तो संघर्ष तेज करेंगे।
hin_Deva hin_Deva